
[bookmark: wrapper]RAPORT DE SPECIALITATE
la proiectul de hotărâre privind încheierea unui act adițional la  contractul  de asociere cu alte entități juridice  în scopul organizării  în comun a unor târguri de produse tradiționale locale



	Prin Referatul de aprobare nr. 14.121 din 17.12.2024, Primarul Municipiului Marghita  propune adoptarea unui proiect de hotărâre privind  încheierea unui act adițional la  contractul  de asociere cu alte entități juridice  în scopul organizării  în comun a unor târguri de produse tradiționale locale, prin prelugirea duratei de derulare a acestuia până la data de 31.12.2026 
	Față de aceasta arătăm următoarele: 
 Consiliul Județean Bihor, Consiliul Local Oradea, Consiliul Local Marghita, Consiliul Local Beiuș, AD.I. Agenția de Dezvoltare Durabilă Bihor, APTOR și Asociația agricultorilor din Valea Ierului si - au exprimat  intenția de colaborare în scopul realizării în comun a unor evenimente de tip târguri de produse tradiționale locale,  prin adoptarea unor hotărâri de consiliu în acest sens în cursul anului 2023 si semnarea contractului de asociere nr. 202  din 30.06.2023  Locațiile  unde au fost organizate aceste evenimentele au fost puse  la dispoziție de către autoritățile publice locale implicate. 
Astfel, în temeiul art. 129 alin. (1) lit. e) coroborat cu alin. (7) lit r)  si alin.(9) lit. e din O.U.G. nr. 57/2019 privind Codul administrativ,  potrivit căruia consiliul local  îndeplinește atribuții privind cooperarea interinstituţională pe plan intern şi extern, sens în care hotărăşte, în condiţiile legii, cooperarea sau asocierea cu alte unităţi administrativ-teritoriale din ţară ori din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune, s-a adoptat la nivel local Hotărârea Consiliului Local Marghita  nr. 120 din 30.05.2023, în baza căreia s-a semnat contractul de asociere nr. 202 din 30.06.2023
Un obiectiv important al acestui protocol/contract  este acela de a crește vizibilitatea și deschiderea accesului populației la produsele tradiționale locale, de a face cunoscută existența acestor produse, de a promova tradiția culinară bihoreană. 
Evenimentele fac parte din campania de promovare a produselor agroalimentare bihorene, în scopul creșterii accesului bihorenilor și a turiștilor din Județul Bihor la alimente de calitate obținute pe plan local, precum și susținerii producătorilor locali, sub denumirea ”Produs în Bihor” în prin desfacerea acestor produse in Municipiul Oradea, Municipiul Marghita și Municipiul Beiuș.
La aceste evenimente pot  participa producători din toate regiunile Județului Bihor ce vor aduce produse agroalimentare locale de tipul preparatelor din carne și lapte, ouă, pește, uleiuri presate la rece, legume și fructe, produse de patiserie, miere și produse apicole, țuică și vin, obținute de producătorii bihoreni prin valorificarea materiei prime locale. În cadrul târgului vor fi expuse produse atestate tradițional din categoriile carne, băuturi spirtoase, patiserie (pâine, prăjituri de casă și produse proaspete de patiserie), lactate, dar și produse care au dobândit mențiunea „produs montan” din categoria fructe și legume uscate, ceaiuri, produse apicole etc.

Avand in vedere adresa Consiliului Județean Bihor nr. 22384 din 13.11.2024 , înregistrată la Primaria Municipiului Marghita sub nr. 12646 din 14.11.2024 prin care ni se comunică intenția de prelugire a contractului de asociere care expiră la 31 decembrie 2024 , intenție materializată prin Hotărârea Consiliului Județean Nr. 248 din 29.10.2024 

[bookmark: _GoBack]În conformitate cu prevederile art. 136 din Ordonanța de urgență a Guvernului nr. 57/2019 privind Codul administrativ, opinăm faptul că proiectul de hotărâre inițiat de primarul municipiului Marghita  pentru incheierea unui astfel de act adițional la contractul de asociere, este fundamentat, din punct de vedere al reglementărilor specifice aplicabile,  sens în care propunem analizarea şi supunerea lui spre dezbatere şi adoptare.


 Secretar General al Municipiului Marghita

